Diari Oficial de la Generalitat Valenciana


Sumari del DOGV 9975, del 05-11-2024 (2024/11557)

ANUNCI pel qual se sotmet a informació pública la relació de béns i drets afectats pel Projecte d'expropiació, per taxació conjunta, per a l'obtenció de sòl dotacional per a la urbanització del vial de carrer del Tossal Gros, de Castelló de la Plana.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9975

Data del DOGV
:   05-11-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/11339

CVE
:   JNGX-N-2895-90717

Data del document
:   24-10-2024

Organisme emissor
:   Ajuntament de Castelló de la Plana

Tipus de document
:   Anunci

La Junta de Govern Local de l'Ajuntament de Castelló de la Plana, en la sessió celebrada en data 23 d'octubre de 2024 va adoptar l'acord d'exposició pública de l'esmentat projecte, la part dispositiva del qual disposa:

«Primer. Determinar el procediment de taxació conjunta per a l'obtenció de sòl dotacional necessari per a la urbanització del viari carrer Tossal Gros, inclòs en el projecte d'expropiació, redactat per la mercantil Unomil Arquitectos, SLP (signat digitalment per Antonio Cesáreo Agost Pérez i José Guillermo Gauchía Moreno, amb DNI \*\*\*3305\*\* i \*\*\*3228\*\*, respectivament).

Segon. Sotmetre a informació pública, mitjançant la inserció d'anuncis en el *Diari Oficial de la Generalitat Valenciana*  i en un periòdic dels de major circulació de la província, durant el termini d'un mes, del projecte d'expropiació juntament amb la relació de béns i drets afectats que es detalla a continuació, a fi que per part de les persones interessades es puguen formular-hi les al·legacions i observacions que consideren convenients quant al projecte d'expropiació, essencialment en relació als béns afectats per l'expropiació o valoració dels seus drets, amb advertiment que, d’acord amb l'article 112.3 del text refós de la Llei d'ordenació del territori, urbanisme i paisatge, aprovat pel Decret legislatiu 1/2021, de 18 de juny, del Consell (TRLOTUP), els errors no denunciats i justificats en aquest moment, una vegada aprovat l'expedient expropiatori, no causaran la seua nul·litat ni a la reposició d'actuacions.

|  |  |  |  |  |
| --- | --- | --- | --- | --- |
| *BÉ EXPROPIACIÓ* | | | | *TITULAR REGISTRAL* |
| *Núm. ordre* | *Situació de la finca* | *Referència cadastral* | *Finca registral* |
| 1 | C/ Tossal Gros 1 | 8967175AJ9309K5540GL | 6874 | Alejandro Albalat Prats  (100% del ple domini) |
| 2 | Av. Tombatossals 14 | 6225733JX6025B7371VX | 5935 | FJ Solutions SL  (100% del ple domini) |

  

|  |  |  |  |  |  |
| --- | --- | --- | --- | --- | --- |
| *Núm. ordre* | *Superfícies* | | | | *Altres drets* |
| *Registral* | *Cadastral* | *Segons medició recent* | *A expropiar* |
| 1 | 831 m² (terreno)  204 m² (construida) | 831 m² | 840,40 m² | 16,37 m² (\*\*) | (\*) 18/06/2019 |
| 2 | 1.327,79 m² | 1.522 m² | 1.287,53 m² | 524,98 m² | (\*) 27/07/2011 y 03/03/2014.  Hipoteca a favor de: SAREB |

  

(\*) Afecció durant 5 i 4 anys, respectivament, a partir de la data indicada més amunt, a la possible revisió per la liquidació de l'impost sobre successions i donacions.

(\*\*) sobre els 16,37 m² de sòl se situa una porció de les edificacions existents (casa i porxo) que també s’expropien i suposen 11,36 m² construïts.

Tercer. Traslladar el presente acord a les titulars de béns o drets que consten en l'expedient, d'acord amb l'article 112.5 TRLOTUP, juntament amb el corresponent full d'apreuament i la proposta de fixació dels criteris de valoració perquè puguen formular-hi al·legacions o una valoració contradictòria en el termini d'un mes, comptador a partir de la notificació.

Quart. Notificar l'inici del procediment al Registre de la Propietat i sol·licitar-hi la certificació de domini i càrregues de les finques afectades i la pràctica dels seients que corresponguen.»

La qual cosa es fa pública a l'efecte que durant el termini d'1 mes comptador a partir de l'endemà de la publicació del present anunci, puga aportar-hi les dades oportunes per a rectificar possibles errors en la seua descripció o oposar-se, per raons de fons o forma, a la necessitat d'ocupació.

Així mateix, i en el mateix termini d'1 mes, podrà formular-hi les al·legacions i observacions que considere convenient respecte del projecte d'expropiació, essencialment amb vista a la titularitat o valoració dels seus drets. De la mateixa manera, es publica a l'efecte del que es disposa en l’article 44 de la Llei 39/2015, d'1 d'octubre, del procediment administratiu comú de les Administracions Públiques, per a les interessades que, si és el cas, pogueren figurar-hi com a desconegudes o amb domicili desconegut.

Aquest projecte d'expropiació podrà consultar-se en la Secció d'Ordenació i Gestió Urbanística i Territorial d'aquest Ajuntament, en c/ Enmig núm. 82 pis 4t (Edifici Quatre Cantons), de dilluns a divendres de 9.00 a 14.00 hores, preferiblement amb cita prèvia. Per a la sol·licitud de cita prèvia o qualsevol consulta de l'expedient i informació del procediment en curs aquesta podrà realitzar-se, dins del termini fixat, a través del correu electrònic ordenacionurbanística@castello.es, en el qual haurà d'especificar el número d'expedient, la informació que sol·licita i un número de telèfon de contacte.

Finalment, i dins del mateix termini es demana a les persones interessades que:

a) aporten escriptures o títols de propietat.

b) indiquen si el referit immoble està lliure de càrregues i gravàmens.

c) si hi ha ocupants o inquilins, de quina data data el contracte d'arrendament, dades d'arrendatari i l'import de l'arrendament.

  

Castelló de la Plana, 24 d'octubre de 2024

Sergio Toledo Llorens

Delegat de l'Àrea de Govern d'Urbanisme i Servicis Públics